ΓΡΑΠΤΗ ΕΡΩΤΗΣΗ E-2023/01

υποβολή: Elizabeth Lynne (ELDR) προς την Επιτροπή

(13 Ιουλίου 2001)

Θέμα: Αμερικανική μελέτη για τις σεξουαλικές προτάσεις προς παιδιά στο Διαδίκτυο

Θα λάβει η Επιτροπή μέτρα προς εξέταση των πρόσφατων ευρημάτων μελετών των ΗΠΑ που καταδεικνύουν ότι το ένα στα πέντε παιδιά που 'ταξιδεύουν' τακτικά στο Διαδίκτυο έχει προσεγγιστεί από αγνώστους με σεξουαλικές προτάσεις, τουλάχιστον μία φορά κατά το παρελθόν έτος· Οι μελέτες καταδεικνύουν ότι ούτε η χρήση φίλτρων του Διαδικτύου, ούτε η γονική παρακολούθηση της εκ μέρους των παιδιών χρήσης του Διαδικτύου μειώνουν την πιθανότητα σεξουαλικής προσέγγισης των παιδιών από κάποιον άγνωστο online. Λόγω της παγκόσμιας διάδοσης του Διαδικτύου, είναι απίθανο ναπάρχουν αυτές οι τάσεις μόνον στις ΗΠΑ. Κατά συνέπεια, σκοπεύει η Επιτροπή να πραγματοποιήσει παρεμφερείς ευρωπαϊκές έρευνες σε συνέχεια των αμερικανικών αποτελεσμάτων· Επιπλέον, δέχεται η Επιτροπή ότι τέτοιες μελέτες θέτουν επί τάπητος την ανάγκη περαιτέρω πανευρωπαϊκής δράσης στον τομέα αυτό βάσει των προγραμμάτων STOP και Daphne και της πρόσφατα εγκριθείσης πρωτοβουλίας της Σουηδικής Προεδρίας για την καταπολέμηση της σεξουαλικής εκμετάλλευσης των παιδιών και της παιδικής πορνογραφίας· Εάν ναι, ποια μελλοντική δράση προβλέπεται·

Η βασική μελέτη στην οποία αναφέρομαι είναι: Kimberly J. Mitchell, PhD; David Finkelhor, PhD; Janis Wolak, JD, Risk Factors for and Impact of Online Sexual Solicitation of Youth. Εφημερίδα της American Medical Association, Τεύχος 285, αριθ. 23, 20 Ιουνίου 2001.

Υπάρχει επίσης παρεμφερής έκθεση του Pew Internet and American Life Project. Πρόκειται να δημοσιευθεί καθ' ολοκληρίαν πολύ σύντομα.

Απάντηση του κ. Vitorino εξ ονόματος της Επιτροπής

(12 Οκτωβρίου 2001)

Η Επιτροπή έχει αναλάβει αρκετές πρωτοβουλίες για την προστασία των ανηλίκων από τους κινδύνους που συνδέονται με το Διαδίκτυο. Πληροφορίες και μελέτες, όπως αυτή που αναφέρεται από το αξιότιμο μέλος, επιβεβαιώνουν το γεγονός ότι οι πρωτοβουλίες που έχουν αναπτυχθεί σε κοινοτικό και τεχνικό επίπεδο πρέπει να συμπληρωθούν από δράσεις άλλων αρχών καιπηρεσιών, συμπεριλαμβανομένων και εκείνων που ενεργούν σε τοπικό επίπεδο.

Στο κοινοτικό επίπεδο, το πρόγραμμα δράσης για την προώθηση της ασφαλούς χρήσης του Διαδικτύου(1) προβλέπει 25 εκατ. ευρώ για τη χρηματοδότηση, σε περίοδο 4 ετών, σχεδίων που εμπίπτουν στα πλαίσια τριών κύριων γραμμών δράσης:

- ανοικτές τηλεφωνικές γραμμές (hotlines) για την επισήμανση παράνομου περιεχομένου και επαφών,

- φιλτράρισμα για την ενίσχυση του γονικού ελέγχου,

- αύξηση της ευαισθητοποίησης όσον αφορά την ασφαλή χρήση του Διαδικτύου.

Κατόπιν ανοικτών προσκλήσεων γιαποβολή προτάσεων:

- ανοικτές τηλεφωνικές γραμμές χρηματοδοτούνται σε 11 χώρες,

- συνολικά 13 σχέδια χρηματοδοτούνται για τη βελτίωση του φιλτραρίσματος και της βαθμολόγησης του περιεχομένου,

- χρηματοδοτήθηκαν 9 σχέδια για την αύξηση της ευαισθητοποίησης με ευρεία γεωγραφική κάλυψη (όλα τα κράτη μέλη πλην Λουξεμβούργου, Νορβηγίας και Ισλανδίας).

Προγραμματίζεται να δημοσιευτεί μια περαιτέρω πρόσκλησηποβολής προτάσεων για δράσεις συνειδητοποίησης κατά τα τέλη Οκτωβρίου 2001.

Οι δράσεις αυτές από κοινού παρέχουν αποτελεσματικά μέσα για τη στήριξη των δραστηριοτήτων επιβολής του νόμου σε περιπτώσεις παράνομων πράξεων και των γονέων όταν αυτοί έχουν να αντιμετωπίσουν περιεχόμενο που δεν είναι παράνομο αλλά το οποίο θεωρούν επιβλαβές για τα παιδιά τους.

Επί πλέον, η Επιτροπή θα δημιουργήσει ιστοσελίδα http://www.saferinternet.org με μηνιαίο ενημερωτικό δελτίο για όλους εκείνους που ενδιαφέρονται να ενημερωθούν περισσότερο για την ασφαλή χρήση του Διαδικτύου. Το ενημερωτικό δελτίο περιλαμβάνει νέα θέματα και δίνει περισσότερες πληροφορίες για τις δραστηριότητες των σχεδίων που χρηματοδοτούνται από την Κοινότητα. Η 6η έκδοση του ενημερωτικού δελτίου δημοσιεύτηκε το Σεπτέμβριο του 2001.

Η Επιτροπή διοργάνωσε πρόσφατα εργαστήριο για την ασφαλή χρήση των νέων διαδραστικών τεχνολογιών. Στο πλαίσιο του εργαστηρίου αυτού, πραγματοποιήθηκε συζήτηση των δυσκολιών που ανακύπτουν από νέες χρήσεις, όπως οι διαδικτυακές συζητήσεις (chat) και οι μεταφορές φακέλων peer-to-peer. Η τελική έκθεση, στην οποία περιλαμβάνονται συστάσεις, είναι διαθέσιμη στη διεύθυνση: //www.saferinternet.org/resources/reports.asp.

Όσον αφορά το πρόγραμμα STOP,πήρξαν σχέδια που συνδέονταν με τηνποβολή ανήθικων προτάσεων στα παιδιά στο Διαδίκτυο, π.χ. η έκθεση CAIR που συντάχθηκε από το Πανεπιστήμιο του Δουβλίνου (Dublin City University). Σχέδια που ασχολούνται με το θέμα αυτό είναι επίσης επιλέξιμα για συγχρηματοδότηση στο πλαίσιο του προγράμματος STOP II που εγκρίθηκε πρόσφατα. Επί του παρόντος, διεξάγεται η αξιολόγηση των σχεδίων αυτών. Κατά το τρέχον οικονομικό έτος έχουν προστεθεί μέσα στο πρόγραμμα Daphne, για τη στήριξη ενημερωτικών εκστρατειών και δράσεων συνειδητοποίησης, καθώς και για τη λήψη προληπτικών μέτρων κατά της παιδεραστίας, της σεξουαλικής κατάχρησης και εκμετάλλευσης παιδιών. Η αξιολόγηση σχεδίων στους τομείς αυτούς είναιπό διεξαγωγή.

Τέλος, η πρόταση της Επιτροπής για απόφαση-πλαίσιο κατά της σεξουαλικής εκμετάλλευσης παιδιών και της παιδικής πορνογραφίας(2), περιλαμβανομένης της παιδικής πορνογραφίας στο Διαδίκτυο, βρίσκεταιπό συζήτηση στο Συμβούλιο. Η συζήτηση αυτή θα λάβειπόψη της επίσης τη γνώμη του Κοινοβουλίου που εκδόθηκε στις 11 Ιουνίου 2001. Στόχος του σχεδίου απόφασης-πλαισίου είναι να προβλεφθούν κοινοί ορισμοί και κοινές κυρώσεις για τα ποινικά αδικήματα της σεξουαλικής εκμετάλλευσης παιδιών και της παιδικής πορνογραφίας. Το σχέδιο απόφασης-πλαισίου απαιτεί από τα κράτη μέλη να διαβιβάσουν στη Γενική Γραμματεία του Συμβουλίου και στην Επιτροπή τα κείμενα που θεσπίζουν για τη μεταφορά της απόφασης-πλαισίου στο εθνικό δίκαιο. Με βάση τις πληροφορίες αυτές, το Συμβούλιο εκτιμά αν τα κράτη μέλη έλαβαν τα αναγκαία μέτρα για να συμμορφωθούν με την απόφαση-πλαίσιο. Η αξιολόγηση αυτή θα προβλέπει επίσης τις πληροφορίες που είναι αναγκαίες για να εκτιμηθεί κατά πόσο απαιτούνται περαιτέρω ενέργειες στον τομέα της εναρμόνισης του ποινικού δικαίου για την καταπολέμηση της σεξουαλικής εκμετάλλευσης των παιδιών και της παιδικής πορνογραφίας.

(1) ΕΕ C 92 της 1.4.1999.

(2) ΕΕ C 62 E της 27.2.2001.